AMA เพิ่มกองเรือ เพิ่มรายได้
การขยายธุรกิจของ AMA ยังคงเดินหน้าอย่างต่อเนื่อง ไม่ว่าจะเป็นการเพิ่มกองเรือ เพิ่มกองรถบรรทุกและหา Backhauling และมีแผนที่จะขยายเส้นทางเดินเรือไปยังอินเดียตะวันตก เป็นต้น เพื่อเป็นการเติบโตอย่างต่อเนื่องในอนาคต
1 มี.ค. 2561

คุณค่าบริษัท
การขยายธุรกิจของ บริษัท อาม่า มารีน จำกัด (มหาชน) หรือ AMA ยังคงเดินหน้าอย่างต่อเนื่อง ไม่ว่าจะเป็นการเพิ่มกองเรือ เพิ่มกองรถบรรทุกและหา Backhauling และมีแผนที่จะขยายเส้นทางเดินเรือไปยังอินเดียตะวันตก เป็นต้น เพื่อเป็นการเติบโตอย่างต่อเนื่องในอนาคต
สำหรับแผนขยายกองเรือจาก ณ สิ้นปี 2560 ทาง AMA มีกองเรือทั้งสิ้น 10 ลำ น้ำหนักบรรทุกรวม 82,981 เดทเวทตัน แล้วบริษัทจะมีการเพิ่มเรือ 2-3 ลำในปี 2561 โดยเรือทั้งหมดจะเป็นขนาด 13,000 เดทเวทตัน ซึ่งมีการเพิ่มเรือไปแล้ว 1 ลำ มีการรับมอบเมื่อวันที่ 23 ม.ค. 2561 ที่ผ่านมา ส่งผลให้จำนวนเรือเพิ่มมาอยู่ที่ 11 ลำ และนำหนักบรรทุกรวม 96,202 เดทเวทตัน  ซึ่งจะเริ่มเดินเรือได้ในต้นเดือน มี.ค. 2561
ส่วนเรือลำที่สองคาดจะเริ่มเดินเรือได้ในต้นเดือน พ.ค. 2561 และจะส่งผลให้บริษัทจะมีจำนวนเรือเพิ่มขึ้นเป็น 12 ลำ และมีน้ำหนักบรรทุกรวมเป็น 108.981 เดทเวทตัน ส่วนเรืออีกลำอยู่ระหว่างการเจรจากับลูกค้าซึ่งคาดจะได้ข้อสรุปในเดือน มี.ค.นี้ ซึ่งหากเจรจาสำเร็จคาดเรือลำที่ 13 จะเริ่มเดินเรือได้ในไตรมาส 3 ปี 2561 เรือที่เพิ่มขึ้นจะเป็นการรองรับการให้บริการในเส้นทางจีน อินเดีย และเกาหลีใต้
ขณะที่การเพิ่มกองรถบรรทุกและหา Backhauling ซึ่งปัจจุบันบริษัทมีจำนวนรถบรรทุกทั้งสิ้น 150 คัน เพิ่มขึ้นจากปีก่อนหน้า 50 คัน และวางแผนที่จะเพิ่มขึ้น 180 คันในปลายปี 2561 โดยประสิทธิภาพการขนส่งมีแนวโน้มดีขึ้นหลังจากระยะเวลาการรอคอยหน้าโรงกลั่นลดลง
นอกจากนี้บริษัทมีแผนที่จะหา Backhauling เพิ่มขึ้น ซึ่งปัจจุบันมีอยู่เล็กน้อยจากการขนส่งน้ำมันไบโอดีเซล เพื่อช่วยเพิ่มกำไรของธุรกิจรถ
อีกทั้งบริษัทมีแผนที่จะขยายเส้นทางเดินเรือไปยังอินเดียตะวันตกในอีก 3 ปีข้างหน้า โดยเส้นทางการเดินเรือของบริษัทหลักๆ จะอยู่ที่ เมียนมา อินเดียตะวันออก จีน และเกาหลีใต้ สำหรับในปี 2564-2565 บริษัทมีแผนที่จะขยายเส้นทางไปอินเดียตะวันตก ซึ่งมีความต้องการสินค้าค่อนข้างมาก และบริษัทต้องเพิ่มขนาดเรือเพื่อรองรับเส้นทางดังกล่าว
การเพิ่มกำลังการขนส่งของบริษัทจะช่วยให้รับรู้รายได้มากขึ้น อย่างไรก็ดีบริษัทยังคงเป้าหมายการเติบโตของรายได้ที่ 30%
ส่วนผลการดำเนินงานงวดงบปี สิ้นสุดวันที่ 31 ธันวาคม 2561 บริษัทมีรายได้จากการขนส่งขยับขึ้นมาอยู่ที่ 1,500.65 ล้านบาท จากงวดเดียวกันของปีก่อน 964.45 ล้านบาท ส่งผลให้บริษัทมีกำไรขยับขึ้นมาอยู่ที่ 253.15 ล้านบาท หรือ 0.59 บาทต่อหุ้น จากงวดเดียวกันของปีก่อน 147,19 ล้านบาท หรือ 0.47 บาทต่อหุ้น เป็นผลจากการขยายกองเรือบรรทุกน้ำมันและสารเคมี รวมถึงรถบรรทุกน้ำมัน
ในขณะที่นักวิเคราะห์บล.ทิสโก้ ยังคงแนะนำ “ซื้อ” สำหรับ AMA ด้วยราคาเป้าหมาย 20.40 บาท (PER 28 เท่า) และสำหรับปี 2561 คาดจะเห็นการเติบโตที่ดี
…
ผู้ถือหุ้นรายใหญ่
รายชื่อกรรมการ